Αναδρομική μελέτη της συχνότητας των λοιμώξεων αιματικής ροής σε διασωληνωμένους ασθενείς με COVID 19 και επίδραση αυτών στην έκβασή τους
Creators: name: Μπαξεβανίδης, Αντώνιος Παναγιώτη
Publisher: name: Aristotle University of Thessaloniki
Year: 2023
Subjects: Λοιμώξεις αιματικής ροής
COVID 19
SARS COV 2
Μονάδα Εντατικής Θεραπείας
Blood stream infections
Intensive Care Unit

description: Η πανδημία COVID 19 έχει προκαλέσει πολλές ανησυχίες, πέραν της διαχείρισης της πρωτοπαθούς νόσου και έχει εγείρει αρκετά ζητήματα προς διερεύνηση, συμπεριλαμβανομένης της εκδήλωσης βακτηριακών και μυκητιασικών λοιμώξεων στους νοσηλευόμενους ασθενείς και της ανάπτυξης μικροβιακής αντοχής. Μεταξύ αυτών και οι λοιμώξεις της αιματικής ροής (BSI), που διαχρονικά αποτελούν ένα σημαντικό υποσύνολο των λοιμώξεων και παράλληλα δείκτη ποιότητας της παρεχόμενης φροντίδας υγείας και ανιχνεύονται, κυρίως, σε ασθενείς σε κρίσιμη κατάσταση στις ΜΕΘ. Η εμφάνιση των BSIs στους COVID ασθενείς της ΜΕΘ έχει συσχετιστεί στη βιβλιογραφία με επιβαρυμένη πρόγνωση και ενδονοσοκομειακή θνησιμότητα, ωστόσο στην ελληνική επικράτεια ελάχιστες μελέτες έχουν διαπραγματευτεί το θέμα, δημιουργώντας έτσι ένα ερευνητικό και βιβλιογραφικό έλλειμμα. Σκοπός αυτής της εργασίας είναι η εκτίμηση του επιπολασμού των BSIs σε ασθενείς με σοβαρή COVID 19 λοίμωξη που νοσηλεύτηκαν διασωληνωμένοι στη ΜΕΘ ενός δευτεροβάθμιου νοσοκομείου και η διερεύνηση της επίπτωσής τους στην έκβαση των ασθενών. Στη μελέτη συμπεριλήφθηκαν οι ασθενείς και των 2 περιόδων που αυτή λειτούργησε, ως COVID ΜΕΘ. Συνολικά εξετάστηκαν 227 ασθενείς (128 στην Α΄ περίοδο και 99 στην Β΄ περίοδο), με μέση ηλικία τα 64,4±11,4 έτη, μεταξύ αυτών 126 άνδρες και 101 γυναίκες. Πέραν της συχνότητας εμφάνισης των BSIs στους ασθενείς, διερευνήθηκε το μικροβιολογικό προφίλ τους, δηλαδή η κατανομή των κυριότερων απομονωμένων μικροοργανισμών, το είδος της BSI, η ανάπτυξη μικροβιακής αντοχής και η εκδήλωση των BSIs συσχετίστηκε με την έκβαση των ασθενών. Εκτιμήθηκε, επίσης, το προφίλ της αντιμικροβιακής αγωγής, πριν και μετά την ταυτοποίηση του υπεύθυνου για τη BSI παθογόνου. Επιπλέον, αξιολογήθηκαν και άλλοι παράγοντες, όπως ο δείκτης συννοσηρότητας Charlson (CCI), η προηγούμενη νοσηλεία, ο εμβολιασμός έναντι του SARS-COV2, και τα χρονικά διαστήματα από το θετικό PCR ως την εισαγωγή στη ΜΕΘ και το αντίστοιχο διάστημα από την εισαγωγή ως την εκδήλωση της BSI. Από τα αποτελέσματα της μελέτης διαπιστώθηκε ο αυξημένος επιπολασμός των BSIs (53,7%), τόσο στην Α΄ περίοδο (61,7%) όσο και στη Β΄ περίοδο (43,4%). Τα κυριότερα παθογόνα που ανιχνεύθηκαν και στις 2 περιόδους ήταν τα Gram αρνητικά Acinetobacter baumannii complex (45%) και Klebsiella pneumoniae (33,7%), από τα Gram θετικά ο Enterococcus (11,4%) και από τους μύκητες η Candida (4,6%). Παρατηρήθηκαν, όμως αυξητικές τάσεις των Acinetobacter (50,8%) και του Enterococcus (20,4%) στη Β΄ περίοδο, ενώ υποχώρησαν τα ποσοστά της Klebsiella (22%) (p&lt;0,01). Η πλειοψηφία των BSIs ταξινομήθηκαν κατά μέσο όρο, ως αδιευκρίνιστες (69,5%) με σαφή, ωστόσο τάση ανόδου των δευτεροπαθών κατά τη Β΄ περίοδο (43,1%) και μείωση των αδιευκρίνιστων (44,8%) (p&lt;0,001). Μικροβιακή αντοχή ανέπτυξε το 85% των μικροβίων, κυρίως XDR (67%) και τα αντίστοιχα ποσοστά ανά παθογόνο ήταν για το Acinetobacter baumannii (92,4%) για την Klebsiella pneumoniae (100%) και για τον VRE Enterococcus (25%). Αντιβιοτική αγωγή χορηγήθηκε σε όλους τους ασθενείς τόσο εμπειρική, κατά την εισαγωγή (κυρίως β-λακτάμες και κινολόνες) όσο και στοχευμένη μετά την ταυτοποίηση του μικροοργανισμού (κυρίως β-λακτάμες, πολυμιξίνες, τετρακυκλίνες, φωσφομυκίνη, αμινογλυκοσίδες και γλυκοπεπτίδια). Η έκβαση των ασθενών στο 88,1% των περιπτώσεων ήταν ο θάνατος και μόνο το 11,9% των ασθενών εξήλθε από τη ΜΕΘ. Η θνησιμότητα των ασθενών με επιβεβαιωμένη BSI, αν και ιδιαίτερα υψηλή κατά τη Α΄ περίοδο (93,7%) εμφάνισε πτώση κατά τη Β΄ περίοδο (79,1%), ωστόσο παραδόξως αυξήθηκαν τα αντίστοιχα ποσοστά των ασθενών χωρίς BSI που απεβίωσαν, από 77,6% σε 96,4%. Συμπερασματικά, ο επιπολασμός των BSIs στους διασωληνωμένους COVID ασθενείς στη ΜΕΘ εμφανίστηκε υψηλότερος από ότι σε αντίστοιχες έρευνες στο εξωτερικό, άμεσα συγκρίσιμος ωστόσο με τα ευρήματα σχετικών μελετών στην ελληνική επικράτεια. Παρόμοιες και οι διαπιστώσεις για το μικροβιολογικό προφίλ των απομονωμένων μικροβίων, γεγονός που αποδεικνύει την ενδημική εξάπλωση των Gram αρνητικών βακτηρίων και του Enterococcus στη χώρα μας και τα υψηλά ποσοστά της μικροβιακής αντοχής τους, πιθανόν λόγω της εκτεταμένης χρήσης αντιμικροβιακής αγωγής, όπως διαπιστώσαμε στην έρευνά μας. Η έκβαση των ασθενών σε συντριπτικό ποσοστό ήταν ο θάνατος, ωστόσο κατά μέσο όρο στις 2 περιόδους δεν διαπιστώθηκε διαφορά στη θνησιμότητα μεταξύ των ασθενών με BSI και αυτών χωρίς BSI. Απαιτούνται περαιτέρω έρευνες στο μέλλον για τη επικύρωση των ευρημάτων.
description: The COVID 19 pandemic has raised many concerns beyond the management of the primary disease and has raised several issues for investigation, including the emergence of bacterial and fungal infections in hospitalized patients and the development of antimicrobial resistance. Among them are bloodstream infections (BSI), which constitutes an important subset of infections and at the same time an indicator of the quality of the health care provided and are detected, mainly, in critically ill patients in ICUs. The occurrence of BSIs in ICU COVID patients has been associated in the literature with a burdened prognosis and in-hospital mortality, however in the Greek territory few studies have been carried out with the subject, thus creating a research and literature deficit. The purpose of this work is to estimate the prevalence of BSIs in patients with severe COVID 19 infection who were hospitalized intubated in the ICU of a secondary hospital and to investigate their impact on patient outcome. The study included patients from both periods that ICU was operated as a COVID ICU. A total of 227 patients were examined (128 in period A and 99 in period B), with an average age of 64.4±11.4 years, among them 126 men and 101 women. In addition to the incidence of BSIs in patients, their microbiological profile was investigated, the distribution of the main isolated microorganisms, the type of BSI, the development of antimicrobial resistance and the occurrence of the BSIs was associated with patient outcome. The profile of antimicrobial treatment was also assessed, before and after the identification of the pathogen responsible for BSI. Moreover, other factors were assessed, such as the Charlson Comorbidity Index (CCI), previous hospitalization, vaccination against SARS-COV2, and the time intervals from positive PCR to ICU admission and the corresponding time distance from admission to the onset of the BSI. The results of the study showed an increased prevalence of BSIs (53.7%), both in the A' period (61.7%) and in the B' period (43.4%). The main pathogens detected in both periods were Gram negative Acinetobacter baumannii complex (45%) and Klebsiella pneumoniae (33.7%), from Gram positive Enterococcus (11.4%) and from fungi Candida (4, 6%). However, increasing trends of Acinetobacter (50.8%) and Enterococcus (20.4%) were observed in the 2nd period, while the percentages of Klebsiella (22%) decreased (p&lt;0.01). The majority of BSIs were classified, on average, as unclear (69.5%) with obvious, however, an upward trend to classified as secondary during the B period (43.1%) and a decrease in unclear (44.8%) (p&lt;0.001). Antimicrobial resistance was developed by 85% of the microbes, mainly XDR (67%) and the corresponding percentages per pathogen were for Acinetobacter baumannii (92.4%), Klebsiella pneumoniae (100%) and VRE Enterococcus (25%). Antibiotic treatment was administered to all patients both empirically, on admission (mainly β-lactams and quinolones) and targeted after identification of the microorganism (mainly β-lactams, polymyxins, tetracyclines, fosfomycin, aminoglycosides and glycopeptides). Patient outcome in 88.1% of cases was death and only 11.9% of patients were discharged from the ICU. The mortality of patients with confirmed BSI, although particularly high during the A' period (93.7%), showed a drop during the B' period (79.1%), however, paradoxically, the corresponding percentages of patients without BSI who died increased, from 77.6% to 96.4%. In conclusion, the prevalence of BSIs in intubated COVID patients in the ICU appeared higher than in corresponding studies abroad, however, directly comparable to the findings of related studies in the Greek territory. Similar are the findings for the microbiological profile of the isolated microbes, which proves the endemic spread of Gram-negative bacteria and Enterococcus in our country and the high rates of their antimicrobial resistance, possibly due to the extensive use of antimicrobial treatment, as we found in our research. The patient outcome was in overwhelmingly percentage death, but on average over the 2 periods no difference in mortality was found between patients with BSI and those without BSI. Further research is needed in the future to validate the findings.